Príloha č. 1 Špecifikácia predmetu zákazky

# **OPIS PREDMETU ZÁKAZKY**

**Základná charakteristika**

1. Názov predmetu zákazky: „ **Majetkové poistenie**.“
2. Celková predpokladaná hodnota: **2 800 000 EUR**

**MAJETKOVÉ POISTENIE**

**Predmet poistenia**

Predmetom poistenia je poistenie majetku obstarávateľskej organizácie a zodpovednosti za škodu, a to v rozsahu:

1. Poistenie pre prípad škôd spôsobených živlom;
2. Poistenie pre prípad škôd spôsobených odcudzením;
3. Poistenie pre prípad škôd spôsobených lomom stroja a elektroniky.
4. Poistenie skla
5. Poistenie vandalizmu

**Platobné podmienky na celý predmet poistenia:**

1. Poistné sadzby pre výpočet poistného sú záväzné a nemenné počas celej doby trvania poistenia;
2. Poistné bude hradené bezhotovostným platobným stykom v štvrťročných splátkach bez uplatnenia princípu področnosti;
3. Na základe údajov z účtovnej uzávierky k poslednému dňu kalendárneho štvrťroka vypracuje obstarávateľská organizácia štvrťročný výkaz hodnôt majetku a zašle uchádzačovi najneskôr v posledný deň mesiaca, ktorý nasleduje po skončení kalendárneho štvrťroka.
4. Uchádzač na základe výkazu vypracuje predpis (avízo, vyúčtovanie) na úhradu poistného. Splatnosť poistného bude 30 dní odo dňa, kedy bude obstarávateľskej organizácii doručený predpis na úhradu.
5. **Poistenie pre prípad škôd spôsobených živlom**

Poistenie sa vzťahuje na škody spôsobené minimálne:

1. požiarom a dymom vznikajúcim pri požiari;
2. výbuchom;
3. priamym úderom blesku;
4. nárazom alebo zrútením posádkou obsadeného letiaceho telesa, jeho časti alebo jeho nákladu;
5. víchricou (vietor dosahujúci rýchlosť min. 76 km/h);
6. povodňou, záplavou, prívalom bahna;
7. prívalovým dažďom, ľadovcom, krupobitím;
8. náhlym zosúvaním pôdy, zrútením skál alebo zemín;
9. zosúvaním alebo zrútením lavín;
10. ťarchou snehu a námrazy;
11. pádom stromov, stožiarov a iných predmetov, ak nie sú súčasťou poškodenej poistenej veci;
12. zemetrasením;
13. atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti, a ak k vniknutiu došlo do 72 hodín po skončení živelnej udalosti;
14. spätným vystúpením vody, ak bolo spôsobené atmosférickým zrážkami alebo katastrofálnym dažďom;
15. nárazom dopravného prostriedku;
16. nadzvukovou tlakovou vlnou vyvolanou preletom lietadla;
17. vodou unikajúcou z vodovodných zariadení alebo z prívodného alebo odvádzacieho potrubia týchto zariadení;\*
18. kvapalinou alebo parou unikajúcou z ústredného, etážového alebo diaľkového kúrenia;\*
19. hasiacim médiom samovoľne unikajúcim zo stabilného hasiaceho zariadenia;\*
20. kvapalinou unikajúcou zo solárnych systémov alebo klimatizačných zariadení;\*
21. chladiarenským médiom unikajúcim z chladiarenských zariadení a rozvodov;\*
22. hasením, strhnutím alebo evakuáciou v dôsledku živelnej udalosti.

**\*** nevzťahuje sa na poistený majetok uvedený v bode 3.3 písmeno b).

**Poistený majetok, spôsob poistenia, spoluúčasť**

1. Budovy a haly (vrátane prístreškov MHD spolu so sklenenou výplňou) vedené v účtovnej evidencii poistníka na účte 021 v obstarávacej cene;
2. Stavby (trolejové trate) vedené v účtovnej evidencii poistníka na účte 021 v obstarávacej cene;
3. Stroje a strojné zariadenia (okrem automatov na predaj cestovných lístkov) vedené v účtovnej evidencii poistníka na účte 022 v obstarávacej cene;
4. Inventár vedený v účtovnej evidencii poistníka na účte 024 v obstarávacej cene;
5. DHIM a KHM vedený v účtovnej evidencii poistníka na účte 028 v obstarávacej cene;
6. Umelecké diela a zbierky vedené v účtovnej evidencii poistníka na účte 032 v obstarávacej cene;
7. Obstaranie hmotných investícií vedené cena v účtovnej evidencii poistníka na účte 042 v obstarávacej cene;
8. Zásoby vedené v účtovnej evidencii poistníka na účte 111 v obstarávacej cene;
9. Automaty na predaj cestovných lístkov vedené v účtovnej evidencii poistníka na účte 022 v obstarávacej cene.

|  |  |  |  |  |
| --- | --- | --- | --- | --- |
| 1. **Poistený majetok** | | **Poistná suma (eur)** | **Spôsob poistenia** | **Spoluúčasť (eur)** |
| a) | | 26 573 993 | nová cena | 330\*\* |
| b) | 83 092 593 | | nová cena | 330\*\* |
| c) | 15 949 897 | | nová cena | 330\*\* |
| d) | 111 133 | | nová cena | 330\*\* |
| e) | 3 603 456 | | nová cena | 330\*\* |
| f) | 10 300 | | nová cena | 330\*\* |
| g) | 83 264 163 | | nová cena | 330\*\* |
| h) | 11 661 737 | | nová cena | 330\*\* |
| i) | 1 005 695 | | nová cena | 330\*\* |

**\*\* 3 300 eur pri škodách spôsobených rizikom povodeň, záplava, príval bahna.**

Poistenie majetku má byť poistením súboru vecí. Súbor vecí, na ktoré sa poistenie vzťahuje sú vymedzené v poistnej zmluve (poistené veci)

Ak bolo dojednané poistenie súboru vecí, vzťahuje sa poistenie aj na veci, ktoré sa stali súčasťou

poisteného súboru po uzatvorení poistnej zmluvy. Veci, ktoré prestali byť súčasťou súboru, prestávajú

byť poistené.

V prípade vzniku poistnej udalosti rizikami povodeň alebo záplava (ďalej len „povodeň“), víchrica alebo krupobitie (ďalej len "vietor"), zosuv pôdy, zrútenie skál alebo zemín, zosuv alebo zrútenie lavín, zemetrasenie, a ak je poistenou vecou budova, tiež ťarcha snehu alebo námrazy (ďalej len zosuv"), kvapalinou unikajúcou z vodovodných zariadení a médiom vytekajúcim z hasiacich zariadení (ďalej len „vodovod”), nárazom dopravného prostriedku, dymom, nárazovou vlnou pri prelete nadzvukového lietadla (ďalej len „náraz“) je maximálny spoločný ročný limit plnenia za jednu a všetky škody vo výške

15 000 000,00 EUR.

**Osobitné dojednania**

1. Poistenie sa vzťahuje aj na veci upevnené na vonkajšej strane nehnuteľnosti;
2. Poistenie sa vzťahuje aj na následné škody. Pod pojmom následné škody sa rozumejú škody, ktoré vznikli na majetku v súvislosti so živelnou udalosťou napr. poškodenie alebo zničenie majetku pri prácach na zmiernenie škody a pod.;
3. V prípade sériovej poistnej udalosti bude spoluúčasť odpočítaná z poistného plnenia len raz. Pod sériovou poistnou udalosťou sa na účely tohto poistenia rozumie viac po sebe nasledujúcich škôd na jednej poistenej veci evidovanej pod jedným inventárnym číslom, ktoré majú spoločnú príčinnú súvislosť;
4. záplavou sa na účely tohto poistenia rozumie vytvorenie súvislej vodnej plochy, ktorá určitú dobu stojí alebo prúdi v mieste poistenia;
5. Prívalom bahna sa na účely tohto poistenia rozumie deštruktívne pôsobenie hmoty s konzistenciou veľmi hustej tekutiny pohybujúcej sa smerom na poistenú vec. Vznik prívalu bahna je náhly a je zapríčinený prírodnými vplyvmi;
6. Katastrofálnym dažďom sa na účely tohto poistenia rozumie vysoký úhrn zrážok spadnutých za relatívne krátky časový interval. Jeho intenzita sa určuje na základe Wussowovho empirického vzťahu.

**Územná platnosť poistenia**

1. Všetky prevádzky a miesta, v ktorých je v zmysle účtovnej evidencie obstarávateľskej organizácie majetok umiestnený;
2. Slovenská republika - platí len pre mobilné stroje a zariadenia.
3. **Poistenie pre prípad škôd spôsobených odcudzením**

Poistenie sa vzťahuje na škody spôsobené odcudzením, poškodením alebo zničením, pričom páchateľ sa zmocnil poistenej veci nasledujúcim spôsobom:

1. krádežou, pri ktorej preukázateľne prekonal prekážku alebo opatrenie chrániace poistenú vec pred krádežou;
2. krádežou, pri ktorej boli poistené veci poistníkovi alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný;
3. lúpežou, t. j. zmocnením sa poistenej veci použitím násilia alebo hrozby bezprostredného násilia proti poistníkovi, jeho pracovníkovi alebo inej osobe. Za iné osoby sa považujú pracovníci právnych subjektov, organizácií a útvarov (napr. zmluvnej SBS a pod.), ktorí v mieste poistenia vykonávajú strážnu alebo informačnú činnosť;
4. do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie;
5. do miesta poistenia sa dostal iným, preukázateľne násilným spôsobom;
6. v mieste poistenia sa skryl, po jeho uzamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok;
7. miesto poistenia otvoril originálnym kľúčom alebo legálne zhotoveným duplikátom, ktorých sa zmocnil krádežou vlámaním alebo lúpežným prepadnutím;
8. do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie.

**Poistený majetok, spôsob poistenia, spoluúčasť**

1. Stroje a strojné zariadenia (okrem automatov na predaj cestovných lístkov) vedené v účtovnej evidencii poistníka na účte 022 v obstarávacej cene;
2. Inventár vedený v účtovnej evidencii poistníka na účte 024 v obstarávacej cene;
3. DHIM a KHM vedený v účtovnej evidencii poistníka na účte 028 v obstarávacej cene;
4. Umelecké diela a zbierky vedené v účtovnej evidencii poistníka na účte 032 v obstarávacej cene;
5. Obstaranie hmotných investícií vedené cena v účtovnej evidencii poistníka na účte 042 v obstarávacej cene;
6. Zásoby vedené v účtovnej evidencii poistníka na účte 111 v obstarávacej cene;
7. Automaty na predaj cestovných lístkov (vrátane peňažnej hotovosti v nich) vedené v účtovnej evidencii poistníka;
8. Peňažná hotovosť a ceniny v bezpečnostných skriniach resp. trezoroch po skončení pracovnej doby, a to nasledovne:

|  |  |
| --- | --- |
| **Miesto poistenia (všetko v Bratislave)** | **Poistná suma (sublimit plnenia) (eur)** |
| Hodžovo námestie (podchod) | 232 357 |
| Námestie Franza Liszta (Hlavná železničná stanica) | 116 179 |
| Olejkárska 1 (centrálny odbyt) | 215 760 |
| Olejkárska 1 (hlavná podniková pokladňa) | 82 985 |
|  |  |

1. Preprava a prenos peňažnej hotovosti zamestnancami poistníka. Za zamestnancov sa považujú aj pracovníci právnych subjektov, organizácií a útvarov (napr. zmluvnej SBS a pod.), ktorí pre poistníka vykonávajú strážnu alebo informačnú činnosť. Preprava a prenos sa budú uskutočňovať do a z finančnej inštitúcie v rámci Bratislavy.

|  |  |  |  |  |
| --- | --- | --- | --- | --- |
| **Poistený majetok** | **Poistná suma (eur)** | | **Spôsob poistenia** | **Spoluúčasť (eur)** |
| a) | 12 193 061 | | nová cena | 100 |
| b) | | 102 337 | nová cena | 100 |
| c) | | 3 623 282 | nová cena | 100 |
| d) | | 10 300 | nová cena | 100 |
| e) | | 1 030 654 | nová cena | 100 |
| f) | | 8 461 969 | nová cena | 100 |
| g) | | 25 000 | 1.riziko | 33 |
| h) | | 647 281 | nominálna hodnota | 100 |
| i) | | 99 582 | nominálna hodnota | 33 |

**Osobitné dojednania**

1. Podmienkou plnenia zo strany poisťovateľa je, že akákoľvek škoda vzniknutá v rámci poistenia pre prípad škôd spôsobených odcudzením bola oznámená polícii;
2. Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, prípadne proti osobe poistníka, jeho pracovníkovi alebo inej osobe. Za iné osoby sa považujú pracovníci právnych subjektov, organizácií a útvarov (napr. zmluvnej SBS a pod.), ktorí v mieste poistenia vykonávajú strážnu alebo informačnú činnosť. Pod pojmom úmyselné poškodenie a zničenie sa pre účely tohto poistenia rozumie:
   1. vnútorný vandalizmus (zistený aj nezistený páchateľ), ktorý zahŕňa úmyselné poškodenie alebo úmyselné zničenie poistenej veci spáchané inou osobou ako poistníkom tým spôsobom, že vnikne do chráneného priestoru, prekoná prekážku a poškodí alebo zničí predmet poistenia;
   2. vonkajší vandalizmus (zistený aj nezistený páchateľ), ktorý zahŕňa také prípady, keď iná osoba ako poistník spácha úmyselné poškodenie alebo úmyselné zničenie verejne prístupnej poistenej veci.
3. Pokiaľ v priebehu poistného obdobia dôjde v dôsledku náhrady škody k zníženiu alebo vyčerpaniu poistnej sumy dojednanej na 1. riziko, poistený si môže poistnú sumu na zvyšok poistného obdobia obnoviť do pôvodnej výšky poistnej sumy doplatením poistného.

**Územná platnosť poistenia**

1. Všetky prevádzky a miesta, v ktorých je v zmysle účtovnej evidencie poistníka majetok umiestnený;
2. Slovenská republika - platí len pre mobilné stroje a zariadenia.
3. **Poistenie pre prípad škôd spôsobených lomom stroja a elektroniky**

Poistenie sa vzťahuje na škody, spôsobené na strojoch a elektronike náhlym a nepredvídaným poškodením a zničením strojných a elektronických častí a súčastí. Právo na plnenie vznikne, ak poistná udalosť bola spôsobená minimálne nasledovnými rizikami:

1. chybou konštrukcie, chybou materiálu alebo výrobnou chybou (pokiaľ sa na ňu nevzťahuje záruka výrobcu), konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja;
2. chybou obsluhy, nešikovnosťou, nedbalosťou alebo úmyselným konaním;
3. pretlakom pary, plynu, kvapaliny alebo podtlakom;
4. nedostatkom vody v kotloch, parných generátoroch;
5. pádom stroja;
6. roztrhnutím v dôsledku odstredivej sily;
7. elektrickým skratom a iným pôsobením elektrického prúdu (prepätie, indukčné účinky blesku);
8. zlyhaním meracej, regulačnej alebo zabezpečovacej techniky;
9. vniknutím cudzieho predmetu.

**Poistený majetok, spôsob poistenia, spoluúčasť**

1. Stroje a strojné zariadenia, vrátane automatov na predaj cestovných lístkov, vedené v účtovnej evidencii verejného obstarávateľa na účte 022 v obstarávacej cene, a to nasledovne;

|  |  |  |  |  |
| --- | --- | --- | --- | --- |
| **Poistený majetok** | **Poistná suma** | **Spôsob poistenia** | **Podskupiny** | **Spoluúčasť** |
| a) | 16 955 592 | nová cena | stacionárne stroje | 330 EUR |
| mobilné stroje bez EČ | 10% min. 330 EUR |
| automaty na lístky | 165 EUR |
| elektronika mobilná | 10% min. 100 EUR |
| dráhové stroje | 330 EUR |
| elektronické zariadenia: |  |
| - do PS 33 330 | 165 EUR |
| - do PS 166 000 | 330 EUR |
| - nad PS 166 000 | 664 EUR |

**Osobitné dojednania**

Poistenie sa nevzťahuje na nosiče dát, ktoré nie sú pevnou súčasťou zariadenia a nevzťahuje sa ani na dáta akéhokoľvek druhu, ktoré sú uložené na nosičoch dát.

**Územná platnosť poistenia**

1. Všetky prevádzky a miesta, v ktorých je v zmysle účtovnej evidencie obstarávateľskej organizácie majetok umiestnený - platí pre stacionárne stroje a zariadenia;
2. Slovenská republika - platí pre mobilné stroje a zariadenia.
3. **Poistenie skla**

Poistenie sa vzťahuje na sklo, ktoré je súčasťou sklenených výplní prístreškov na zastávkach MHD, vrátane zabudovaných solárnych panelov.

PS : 390 000 EUR.

**Územná platnosť poistenia**

Všetky prevádzky a miesta, v ktorých je v zmysle účtovnej evidencie obstarávateľskej organizácie majetok umiestnený.

1. **Poistenie vandalizmu**

Poistenie sa vzťahuje na krytie rizika v rozsahu „známy aj neznámy páchateľ“ a sprejerstvo.

PS: 10 000 EUR

**Územná platnosť poistenia**

Všetky prevádzky a miesta, v ktorých je v zmysle účtovnej evidencie obstarávateľskej organizácie majetok umiestnený.

**Doplňujúce informácie**

1. **Prehľad škodovosti za posledných 5 rokov.**

Pre informáciu uvádzame škodovosť z aktuálnej poistnej zmluvy, ktorá zahŕňa dva druhy poistenia :

a/ majetkové poistenie a

b/ poistenie zodpovednosti za škodu

Obdobie: 01.01.2020 - 03.10.2024

Škodovosť vrátane rezervy v rámci majetkového poistenia je v odhadovanej výške cca. *3%*

****

**b.** **Maximálna možná škoda (PML - tvorená súčtom hodnoty nehnuteľného majetku, hnuteľného**

**majetku a zásob ) s uvedením adresy tohto miesta poistenia.**

Prevádzka s najvyššou koncentráciou majetku, kde by mohla vzniknúť maximálna možná škoda (PML) je Jurajov Dvor s celkovou výškou PS  *24 094 213€* z toho stavby *10 374 441€.*

Majetok rozdelený na jednotlivé kategórie je špecifikovaný v Prílohe č. 1a Špecifikácie predmetu zákazky aj s uvedením lokalizácie.

**Príloha č. 1.a**

**Zoznam majetku určený pre poistenie**

Zverejnené ako samostatný dokument.

**Príloha č. 1.b**

**Poistenie majetku – Hotovosť a Ceniny**

Zverejnené ako samostatný dokument.

**Príloha č. 1.c**

**Poistenie skla – Zoznam zastávok**

Zverejnené ako samostatný dokument.